Беларускі саюз жанчын удастоены прэміі Прэзідэнта "За духоўнае адраджэнне" за плённую працу па ўмацаванні інстытута сям'і, ахове мацярынства і дзяцінства, актыўную дабрачынную дзейнасць. "Для нас - гэта прызнанне дзейнасці нашага грамадскага аб'яднання. Гэта давер да арганізацыі і вельмі вялікая адказнасць, якая абавязвае ўдасканальваць сваю работу, адпавядаць патрабаванням часу. Але пры гэтым вельмі важна захаваць пераемнасць і традыцыі", - адзначыла старшыня БСЖ.